**3. GAIA: GIZARTE ZERBITZUEN ATARIAN**.

**1. GIZARTE EKINTZA XIX. MENDEAN**

Zientzia, ekonomia eta beste zenbait gauza garatu ziren urte hauetan. Kapitalismoaren eredua nagusi zen Europan eta bi klase sortu ziren: Burgesia eta langileria.

Burgesek negozioetan ugaldu eta gizartean boterea lortuz joan ziren, baita botere ekonomikoa ere. Langileria, aldiz, bizi baldintza prekarioengatik mobilizatzen hasi ziren euren eskubideen alde eta emaitza arrakastatsuak lortu zituzten: greba eskubidea, sindikatuak eta langile elkarteak onartu, lan egunak arautzea, lan egunak murriztea eta abar.

XX. mendean joera horien jarraipena izan zen, eta garatzen joan zen ongizate estatuari esker.

**2. XIX. MENDEA ESPAINIAN: ONGINTZA**

Industrializazioa berandu iritsi zen Espainiara eta hortaz, momentu horretara arte langile mugimendua ahula zen, garapen ekonomikoa oso txikia eta elizak botere handia zuen.

Pobreziaren kasuan, oraindik ere lanarekin lotzen zen eta beraz, lanik egiten ez zuena baztertzen zen. Hortaz, pobreziari aurre egitea arazo sozial bihurtu zen, alferrak ez zituelako jarraitzen gizartearen balioak eta hortaz, laguntza ematearen helburua hori zuzentzea izan zen. Betebeharra gizarte osoarena zen eta ez bakarrik elizarena.

Beraz, ongintzaren hasiera eman zen:

* Ongintzaren kontrola estatuak hartu zuen, demokratizazioarekin batera elizak boterea galdu zuelako.
* Laguntza erlijiotik pixka bat aldendu zen nahiz eta elizak bere presentzia mantendu zuen.

**1812ko konstituzioa**

Espainiaren lehenengo konstituzioa izan zen eta monarkia absolututik estatu liberalera igaro zen. Bertan, gizarte laguntza eta ongintza publikoa kontuan hartzen ziren.

**1822ko Ongintzarako Legea**

Espainian ongintza publikoa eratzeko egindako lehenengo plangintza izan zen. Estatuak bere gain hartu zuen ongintzarekin lotutako guztia eta diru sarrerak kontrolatzeko ahalegina ere egin zuen.

Udalerri bakoitzean ongintzarako udal batzordeak sortu ziren eta haien betetzekoa, limosnak batzea, behartsuei aterpea bilatzea eta ume pobreen hezkuntzaz eta osasunaz arduratzea izan zen. Etxez etxeko ongintzaren alde egin zuten eta egoitza publikoak bakarrik oso beharrezkoa zenean erabiltzen zituzten. Hiru egoitza mota zeuden:

* Amaetxeak: ama ezkongabeentzat.
* Laguntza- etxeak: umezurtz, ezindu eta baliabiderik gabeko pobreentzat. Helburua lan egiten irakastea zen.
* Ospitale publikoak: etxez etxeko laguntzaren ondoren erabiltzen ziren.

**1849ko Ongintzarako Legea**

Ongintzari dagokionez estatuaren esku hartzea indartu zen eta ongintza partikularretik zetorrena orain laguntza publikoaren esku geratuko zen.

Laguntza hiru mailatan banatzen da: estatua, probintzia eta udalerria. Azkeneko honek, banaketa honen ondorioz, garrantzia galdu zuen.

Hiru egoitza mota azaldu ziren:

* **Orokorrak:** estatuaren diruari esker eraiki ziren eta arazo iraunkorrei aurre egiteko erabili. Oso gutxi eraiki ziren eta gehienak Madril inguruan, hau da, gizarte ekintza sarea ez zen asko garatu.
* **Probintziarenak:** diputazioaren esku zeuden. Bertan, amaetxeak eta umezurtz etxeak zeuden.
* **Udalarenak:** lehen arreta eta beste egoitzetara deribatzeko prozesua hemen egiten zen. Etxez etxeko laguntza eta aterpeak hemen sartzen ziren.

**Gizarte Erreformarako Batzordea (1883)**

Aldaketa politiko asko eman ziren urte hauetan eta haiekin batera industrializazioa garatuz joan zen. Honek beharrizanak ere handitzea ekarri zuen, hortaz, estatuak ezin zuen abstentzionismo politikarekin jarraitu eta lehenengo aldiz, estatuak argi utzi zuen gizarte- ekintzan eta gatazkan esku hartu behar zuela Horretarako Gizarte Erreformarako Batzordea sortzen da.

Haren bidez, langile guztien ongizatea bermatu nahi zen eta probintzia eta udalerri mailan sortu ziren. Galdetegi bat banatu zitzaien lanaren gaiarekin lotura zuten gehienei (sindikatuak, ugazabak...) haien bizi baldintzen berri izateko. Ondorioak latzak izan ziren, argi ikusten baitzen ez zirela oinarrizko beharrizanak asetzera heltzen.

Proposamen ugari egin ziren nahiz eta gero praktikan ez jarri, adibidez, Aurreikuspenerako Kutxa Nazionala ezartzea proposatu zen baina ez zen aurrera atera.

**3. GIZARTE- EKINTZA XX. MENDEAN ESPAINIAN**

**Gizarte Erreformetarako Institutoa (IRS)**

1903. urtean sortu zen langileen ongizatea bilatzeko eta lan mundua arautzeko asmoz. Aurrera eraman nahi zituzten aurreko Gizarte erreformarako batzordearen proposamenak. Hasieran, kideka hauek ziren: 18 gobernuko, 6 ugazaba eta 6 langile.

Zenbait eremu jorratu ziren:

* **Emakumeen eta umeen lanari buruzkoa:** hainbat lege bultzatu ziren eremu honetan, adibidez, amatasun eskubideak, gaueko lana eta lan arriskutsuak debekatzea eta abar.
* **Langileei buruzkoa:** asteko nahitaezko atsedena ezarri, grebak arautu eta lanari lotutako arauak ezartzen hasi ziren.
* **Immigranteei buruzkoa:** immigrazioa arautzeko legea ezarri zen eta barne migrazioa legalizatu zen, baina salbuespen batzuk zeuden (soldaduska, judizialki zigorra edo 23↓ emakumeak).
* **Gizarte Aurreikuspeneko Institutu Nazionala:** Erretiroko plantak ziurtatu, gaixoaldiak eta istripuak. Hasieran borondatezkoa zen, hau da, norberak finantzatzen zuen eta gero, nahitaezkoa bihurtu zen.
* **Lanaldia mugatzea:** 1919an 48 ordu maximo egin zitezkeen lan eta hori arautu zen.

Proposamen onak ziren baina haietako asko ez zuten funtzionatu, askotan araudia ez zelako betetzen. 1920an Lanaren ministerioa eratu zen eta proposamen horiek kontuan hartu behar ziren baina, administrazioaren kontrol interes hori ezkutuan zuen.

**Primo de Riveraren diktadura eta II. Errepublika**

1923. urtean Primo de Riveraren diktadura ezarri zen. Garai honetan ekonomiak bultzada positiboa izan zuen eta horrek langileen bizi baldintzak hobetzea ekarri zuen.

1926an, klase gatazkari aurre egin nahian, lege korporatibo bat ezartzen da ugazaba eta langileen arteko lankidetza bultzatzeko baina ez zen aurrera eraman. Dena den, urte hauek guztiak oso interesgarriak izan ziren langileentzako aurrerapen handiak lortu zituztelako.

II. errepublikaren barruan, 1931ko konstituzioan biltzen zen lana egitea betebehar bat zela eta gizarte gaiei aipamena egiten zitzaien lehenengo aldiz. Gizarte ekintzan aurrerapausoak eman ziren baina, emandako kanpo eta barne presioen eraginez ez ziren aurrera eraman.

*Azterketa: lana obligazio gisa*

**Frankismoa**

Frankismoak oso egoera ekonomiko eta sozial ezberdinak izan zituen bere ibilbidean zehar. Gizarte zerbitzuei dagokienez ere bi fase bereiz daitezke:

* **Estatuaren ongintza 1959ra arte**: arazo nagusia gosetea zen.
* **Gizarte laguntza (59-78):** hazkunde ekonomikoa ematen da eta horri loturiko gizarte arazoak agertzen dira.

Orokorrean, frankismoan hetereogenitate legala eman zela esan genezake, hau da, etsai berbera zuten arren, interes ezberdinak zeuden.

Gobernuak ezin izan zien gizarte arazoei behar bezala aurre egin. Legeak eta arauak ministeriotan banatzen joan ziren, hau da, gizarte ekintza ministerio ezberdinetan banatu zen (esaterako, gizarte laguntza gobernu ministerioaren menpe zegoen).

Aipatzekoa da, gaur egun ditugun zerbitzuak Frankismo bukaeran sortu zirela. Sortutako instituzio garrantzitsuenak hauek izan ziren:

* **Gizarte- laguntza:** 1936an sortu zen eta gerraosteko miseria kasurik gordinenak konpontzen saiatu zen. Azkenean INSERSOK hartu zuen bere funtzioa.
* **Gizarte segurantza:** 1937an sortu zen. Hasieran elizaren pentsaera jarraitzen zuen eta bakarrik familiei laguntza ematen zieten. Geroago, prestazioak handituz joan ziren: alarguntza, gaixoaldia, baliaezintasuna eta zahartzaroa.

1974an lege orokorra sortu zen eta bi babes mota agertu ziren:

* **Oinarrizkoa:** ekonomia eta osasungintzako prestazioak.
* **Osagarria:** gizarte zerbitzuak eta gizarte laguntza.
* **Itsuen erakundea:** 1938an sortu zen eta itsuentzat prestazio asko eskaintzen zituen. Autofinantzaketa burutzen zuten.
* **Ekimen pribatua: Cáritas:** 1942an sortu zen eta elizak eragin handia izan zuen. Hasieran bakarrik jana banatzen zuen karitatea oinarri eta gero, gizarte zerbitzuen itxura hartu zuen.

Azkenik, frankismoak onurak ekarri zituen gizarte zerbitzuetan baina baita **arazoak** ere: BRACHO:

* Filosofia paternalista.
* Elizaren eragina.
* Bakarkako laguntzan oinarritu.
* Aurreikuspena falta da.
* komunitate- bizitzarekiko lotura falta.
* Egoitzaren ideiari erantzun eta ez gizarte beharrizanei.
* Borondate onean oinarritu eta ez gizarte arazoen oinarri teknikoan.
* Ekimen pribatua, publikoa baino garrantzitsuagoa.
* Koordinazioa falta da.
* Finantzazio iraunkor eta egonkorrari ez zaio garrantzirik ematen.